อาเดปตุส เทอร์รา

**อาเดปตุส เทอร์รา** (อังกฤษ; Adeptus Terra) หรือที่รู้จักในอีกชื่อว่า "**คณะสงฆ์แห่งโลก**" คือองค์กรหรือคณะปกครองส่วนกลางของจักรวรรดิแห่งมนุษยชาติ แต่ทว่ามิได้เป็นหน่วยงานของตัวเองอย่างแท้จริง

องค์กรนี้ประกอบขึ้นจากหน่วยงานหรือองค์กรอิสระมากมายที่รับคำสั่งจากเจ้าคณะแห่งเทอร์รา ซึ่งจะมีบัญชาลงมาตามหน่วยงานในแขนงต่าง ๆ เพื่อออกกฎและปฏิบัติตามคำสั่งนั้น ๆ ของพวกเขา

บางหน่วยงานก็ไม่ได้ขึ้นตรงกับส่วนกลางส่วนนี้ ซึ่งหน่วยงานที่เป็นที่รู้จักก็คือหน่วยงานสอบสวน, อาเดปตุส เมคานิกุส และหน่วยงานอาเดปตุส มินิสโตรุมหรือที่รู้จักกันในชื่อของหน่วยงานศาสนจักร ส่วนหน่วยงานอาเดปตุส อาสตาร์เตสหรือสเปซมารีนนั้น แม้ว่าโดยทางการแล้วจะเป็นส่วนหนึ่งของกลุ่มอาเดปตุส เทอร์ราก็ตามแต่ก็มีความอิสระอย่างมากในการดำเนินงานของตน

คณะสงฆ์แห่งนี้ที่รับใช้เจ้าแห่งมนุษยชาติมักจะถูกเรียกว่า "พระหัตถ์ขวาแห่งองค์จักรพรรดิ" ซึ่งหน้าที่ของอาเดปตุส เทอร์รานั้นคือการตีความและอธิบายถึงเจตจำนงและพระราชอำนาจขององค์จักรพรรดิให้กับทางจักรวรรดิ ดวงวิญญาณนับล้านได้ใช้แรงงานของตนทั่วทั้งกาแล็กซีเพื่อรับใช้องค์กรแห่งนี้

มีสถาบันโบราณมากมายที่ทำหน้าที่สร้างคณะสงฆ์แห่งนี้ ซึ่งมีมากมายหลายชื่อและตั้งอยู่บนดาวเคราะห์หลายดวง สถาบันเหล่านี้รู้จักกันตามธรรมเนียมว่า "อาเดปตา" ซึ่งมีหน้าที่ของตนเองแตกต่างกันไปในนามขององค์จักรพรรดิ มีเพียงหน่วยงานศาสนจักรและหน่วยงานสอบสวนของจักรวรรดิที่มิได้เป็นส่วนหนึ่งของอาเดปตุส เทอร์รา

อาเดปตุส เทอร์รานั้นเป็นคำเรียกขององค์กรแบบกว้าง ๆ และไม่ใช่องค์กรของตัวเองโดยเฉพาะ เนื่องจากหน่วยงานย่อยต่าง ๆ นั้นทำหน้าที่โดยอิสระและแยกขาดจากหน่วยงานอื่นเป็นส่วนใหญ่

บุคคลที่มีอำนาจสูงสุดในอาเดปตุส เทอร์รา (นอกจากทางทฤษฎีและในทางปฏิบัติ คิดจากจักรวรรดิทั้งหมด) คือผู้ดำรงตำแหน่งเจ้าแห่งอัดมินิสตราตุม เป็นบุคคลที่ควบคุมศูนย์กลางการบริหารภาคฆารวาสตามระบอบอำมาตยาธิปไตยแห่งจักรวรรดิ

## อาเดปตาของจักรวรรดิ

เนื้อหาต่อไปนี้จะกล่าวถึงเหล่าอาเดปตาของรัฐบาลของจักรวรรดิอันเป็นส่วนหนึ่งอย่างเป็นทางการของอาเดปตุส เทอร์รา หน่วยงานสอบสวน, อาเดปตุส เมคานิกุส และหน่วยงานอาเดปตุส มินิสโตรุม (รวมถึงอาเดปตา โซโรริตา) เป็นหน่วยงานที่เป็นอิสระจากอาเดปตา เทอร์รา และมีการบริหารจัดการรวมถึงลำดับชั้นการดำเนินงานที่เป็นอิสระแยกกัน

แม้ว่าอาเดปตุส อาสตาร์เตสจะถูกนับรวมว่าเป็นส่วนหนึ่งของอาเดปตุส เทอร์ราอย่างเป็นทางการก็ตาม แต่ด้วยธรรมเนียมและด้วยความเคารพที่เหล่าสเปซมารีนนั้นมีพันธุกรรมที่เชื่อมโยงกับองค์จักรพรรดิ บรรดาแชปเตอร์ทั้งหลายของพวกเขานั้นจึงได้รับโอกาสอย่างกว้างขวางในเรื่องของความอิสระทางการเมืองและการบัญชาการกองทัพ แม้ว่าในบางโอกาสจะมีความเห็นที่ไม่ลงรอยกันระหว่างแชปเตอร์ด้วยกันเอง หรือกับหน่วยสอบสวน หรือกับหน่วยงานอาเดปตุส มินิสโตรุม และบางครั้งก็ลามปามไปถึงความขัดแย้งที่ต้องใช้อาวุธสู้กัน

* อาเดปตุส อัดมินิสตราตุม
	+ เดปาร์ตเมนโต มูนิโตรุม
		- มิลิตารุม เตมเปสตุส
		- โอฟฟิกิโอ เปรเฟกตุส (คอมมิซซาเรียต)
	+ เอสเตท อิมพีเรียม
	+ โอฟฟิกิโอ อาสซาสซิโนรุม
	+ เทมปลาร์ ไซโคโลจิส
	+ โอฟฟิกิโอ ซาบาโตรุม
	+ โอฟฟิกิโอ โลกิสติการุม
	+ โอฟฟิกิโอ เมดิกาเอ
	+ โอฟฟิกิโอ อากริกุลตาเอ
	+ โลกิส สตราเตโกส
	+ ผู้ว่าการเซ็คเตอร์
	+ ผู้ว่าการดาวเคราะห์
* อาสตรา มิลิตารุม (กองรักษาการจักรวรรดิ)
	+ มิลิตารุม เอาซิลลา
* กองยานจักรวรรดิ
	+ นาวิส อิมเปริอาลิส (ราชนาวี)
		- หน่วยข่าวกรองนาวี
	+ กองยานวานิช
	+ กองยานพลเรือน
	+ นาวิส โนบิลิเต
* อาเดปตุส อาสตรา เตเลปาธิกา
	+ ภคินีแห่งความเงียบ
* อาเดปตุส อาสโตรโนมิกา
* อาเดปตุส อาร์บิเตส
* อาเดปตุส อาสตาร์เตส (สเปซมารีน)
* อาเดปตุส กุสโตเดส
* อาเดปตุส ฟิดิกิกุส
* ไซนอปติคอน
* โลโกส ฮิสโตริกา เวริตา

## แหล่งที่มา

* *Black Crusade Core Rulebook* (RPG), pg. 22
* *Codex: Imperialis* (2nd Edition)
* *Codex: Militarum Tempestus* (6th Edition), pp. 5-13
* *Dark Imperium* (Novel) by Guy Haley, Ch. 9 "Imperator Gloriana," pp. 94-97
* *Vaults of Terra: The Carrion Throne* (Novel) by Chris Wraight, Ch. 3
* *Warhammer 40,000: Rulebook* (8th Edition), pp. 24-25
* *Warhammer 40,000: Rulebook* (Digital Edition) (7th Edition), pp. 275, 278
* *Warhammer 40,000 Rulebook* (6th Edition), pg. 139